cyanic-selkie/wikianc huggingface dataset:
আর্স কনজেঞ্জি
বিষয়বস্তু
চতুর্থ ভাগেও তিনি বাস্তবভিত্তিক প্রয়োগের ধারা বজায় রেখেছেন। তিনি আলোচনা করেছেন, civilibus, moralibus, and oeconomicis এর সম্ভাবনা। আবার, ব্যক্তিগত, বিচারকার্যের ও অর্থনৈতিক সিদ্ধান্তের সম্ভাবনাও আলোচনা করেছেন। এই ভাগে, বার্নোলি প্রচলিত চিন্তাধারা, ফ্রিকুয়েন্টিজমের সম্ভাবনার গবেষণামূলক উপস্থাপনা থেকে একটু ভিন্নভাবে কাজ করেছেন। এর বিপরীতে বৃহৎ সংখ্যার তত্ত্বের ভিত্তিতে তিনি একটি ফলাফল উপস্থাপন করেন, যেটিকে তিনি ধারণা করেছেন পর্যবেক্ষণের ফলাফল তত্ত্বীয় ফলাফলের তত বেশি নিকটবর্তী হবে যত বেশিবার সেটিকে প্রয়োগ করা হবে, কিন্তু অন্যদিকে তৎকালীন লোকেরা সাবেক পদ্ধতিতে সম্ভাবনাকে সজ্ঞায়িত করতো। বার্নোলি তার ফলাফল নিয়ে যথেষ্ট গর্বিত ছিলেন। তিনি একে বলেছেন, "গোল্ডেন থিওরেম"। এটির সম্পর্কে তিনি বলেন, "এই সমস্যার পিছনে আমি বিশ বছর সময় দিয়েছি।" এই তত্ত্বের প্রথম দিকের রূপকে বর্তমানে বার্নোলি তত্ত্ব বা বৃহৎ সংখ্যার দূর্বল তত্ত্ব বলা হয়, কারণঃ এটির আধুনিক রূপের চেয়ে পুরনোটি অনেক কম কার্যকরী ও সাধারণ।
এই প্রাথমিক ব্যাখ্যামূলক চার ভাগের পর, বার্নোলি আর্স কনজেঞ্জিতে ক্যালকুলাসের বিস্তার যোগ করেন, এতে অসীম ধারাও আলোচিত হয়েছে। ১৬৮৬ থেকে ১৭০৪ সালের মধ্যে এটি পাঁচ ভাগে পুনঃপ্রকাশিত হয়।
পরম্পরা
বার্নোলির কাজ সমসাময়িক ও পরবর্তী গণিতবিদদের অনুপ্রাণিত করেছে। এমনকি পরবর্তী চিন্তা যেমনঃ ক্যালকুলাসের ট্রাক্ট বা বিস্তৃতি বরাবরই উদ্ধৃত করে থাকেন বিশেষ করে কলিন ম্যাকলরিন। জ্যাকবের কনজেকচার বা অনুমানের দক্ষতা বাস্তব জীবনে প্রয়োগের চর্চা, ১৭০৫ সালে তার মৃত্যুর মধ্য দিয়ে শেষ হ্য। কিন্তু পরবর্তীতে নিকোলাস বার্নোলি সেটি চালিয়ে যান। তার নিজস্ব রচনা De Usu Artis Conjectandi in Jure এর জন্য তিনি Ars Conjectandi থেকে সরাসরি কিছু অংশ নেন ও ১৭০৯ সালে প্রকাশ করেন। অবশেষে ১৭১৩ সালে নিকোলাস আর্স কনজেঞ্জি সম্পাদনা ও প্রকাশ করেন। পরবর্তীতে নিকোলাস আবার জ্যাকব বার্নোলির এই রচনাটি সম্পাদনা করেন ও বার্নোলির ডায়েরি থেকে প্রাপ্ত ফলাফলসমূহও এতে অন্তর্ভুক্ত করেন।
পিয়েরে রেমন দে মন্টমর্ট ও নিকোলাস বার্নোলি যৌথভাবে সম্ভাবনার উপর একটি বই লেখেন, যার নাম Essay d'analyse sur les jeux de hazard। এটি ১৭০৮ সালে প্রকাশিত হয়। এটিকে আর্স কনজেঞ্জির ৩য় অংশের বিস্তৃতি হিসেবে দেখা যায়, কেননা এতেও গুচ্ছ-বিন্যাসতত্ত্ব ও সম্ভাবনা ব্যবহার করে সেসময়ের সম্ভাবনামূলক খেলাগুলোকে বিশ্লেষন করা হয়েছে। আব্রাআম দ্য মোয়াভ্র্‌ও ১৭১১ সালে তার বই De mensura sortis: Seu de Probabilitate Eventuum in Ludis a Casu Fortuito Pendentibus ও ১৭১৮ সালের বই  The Doctrine of Chances or, a Method of Calculating the Probability of Events in Play -এ। দ্য মোয়াভ্রর সবচেয়ে উল্লেখযোগ্য অর্জন হলো সেন্ট্রাল লিমিট থিওরেমের আবিষ্কার। এটি দ্বারা তিনি প্রায় সঠিকভাবে নরমাল ডিস্ট্রিবিউশনের সাথে বাইনমিয়াল ডিস্ট্রিবিউশন নির্ণয় করতে সক্ষম হয়েছিলেন। এটি করতে দ্য মোয়াভ্র ফ্যাক্টোরিয়াল ফাংশনের একটি অ্যাজিম্পটোটিক সিকুয়েন্স বা ধারা বের করেন, যাকে আমরা বর্তমানে স্টিরলিংস অ্যাপ্রোক্সিমেশন বলে থাকি, ও বার্নোলির সংখ্যার ঘাতের সমষ্টির সূত্র ব্যবহার করেন। মন্টমর্ট ও দ্য মোয়াভ্র উভয়েই প্রোবাবিলিটি বা সম্ভাবনা শব্দটি জ্যাকব বার্নোলির থেকে নিয়েছেন কারণ তার আগে জুয়া বা গ্যাম্বেলিং সম্পর্কিত কোনো রচনাতেই এই শব্দটির ব্যবহার কেউ করেনি। তাদের উভয়ের রচনাই ব্যপকভাবে জনপ্রিয়।
তত্ত্বীয় ও ব্যবহারিক সম্ভাবনার অভিসৃতির ক্ষেত্রে বার্নোলির গোল্ডেন থিওরেমের পরিমার্জনা পরবর্তীতে অনেক গণ্যমান্য গণিতবিদ করেছেন যেমনঃ দে মোয়াভ্র, ল্যাপলেস, পয়সন, চেবিশেভ, মারকভ, বোরেল, ক্যনটেলি, কলমোগরভ ও কিনচিন। অবশেষে ২০ শতকের প্রথমার্ধে অ্যারবিটরেরি রেনডম চলকের জন্য ল অফ লার্জ নাম্বার পূর্ণাংগভাবে প্রমাণ করা হয়।
একজন পরোক্ষ প্রভাব বিস্তার করেছেন, তিনি হলেন থমাস সিম্পসন। তিনি একটি ফলাফল নিয়ে আসেন যেটি দ্য মোয়াভ্রের কাজকে নতুন করে সাজিয়েছে। সিম্পসনের রচনার ভূমিকা অনুযায়ী, তার রচনাটির বিরাট অংশ দ্য মোয়াভ্রের রচনার উপর নির্ভর করেছে। কিন্তু পরবর্তীতে তিনি বলেন যে এই রচনাটি মূলত তারই রচনার সংশোধিত ও বিস্তৃত রূপ। অবশেষে থমাস বেইজ দ্য মোয়াভ্রর ফলাফলের ধর্মতত্ত্ব প্রয়োগ সম্পর্কে একটি নিবন্ধ রচনা করেনঃ কোনো ঘটনার রিলেটিভ ফ্রিকুয়েন্সির মাধ্যমে সম্ভাবনা নির্ণয়ের একটি সমস্যার দ্য মোয়াভ্রর সমাধানের মাধ্যমে বেইজ স্রষ্টার অস্তিত্ব প্রমাণ করেন। অবশেষে ১৮১২ সালে, পিয়েরে সাইমন লেপলেস প্রকাশ করেন Théorie analytique des probabilités। এতে তিনি সম্ভাবনা ও পরিসংখ্যানের অনেক মৌলিক ফলাফল একত্রিত ও লিপিবদ্ধ করেন যেমনঃ দ্য মোমেন্ট জেনারেটিং ফাংশন, মেথড অফ লিস্ট স্কয়ার্স, ইনডাকটিভ প্রোবাবিলিটি, হাইপোথিসিস টেস্টিং ইত্যাদি। এভাসে ক্যাসিক্যাল সম্ভাবনার উন্নয়নের শেষ দশা পূর্ণতা পায়। প্রকৃতপক্ষে, এসকল কিছুর আলোকে বলা যায়, বার্নোলির কাজের এত প্রশংসার যথেষ্ট যৌক্তিকতা রয়েছে। এর দ্বারা তিনি শুধু নিজের প্রভাবই রেখে যাননি, গণিতবিদদের গুচ্ছ বিন্যাসতত্ত্বের অধ্যয়নকে আরো ত্বরান্বিত করেছেন, এমনকি ধর্মতত্ত্বেও প্রভাব ফেলেছেন।
জালেবি (চলচ্চিত্র)
জালেবি (জিলাপি) হচ্ছে ২০১৮ সালের একটি হিন্দি রোমান্টিক চলচ্চিত্র যেটি পুষ্পদ্বীপ ভরদ্বাজ পরিচালনা করেছিলেন। ২০১৬ সালে মুক্তিপ্রাপ্ত বাংলা চলচ্চিত্র প্রাক্তন-এর পুনঃনির্মাণ এই চলচ্চিত্রটিতে রিয়া চক্রবর্তী মুখ্য ভূমিকায় ছিলেন এবং তার প্রেমিকের চরিত্রে নবাগত বরুণ মিত্র অভিনয় করেন, এছাড়াও দিগঙ্গনা সূর্যবংশীও গুরুত্বপূর্ণ ভূমিকায় ছিলেন।
২০১৮ সালের ৩ সেপ্টেম্বর চলচ্চিত্রটির ফার্স্ট লুক ছাড়া হয়। সাত দিন পর ১০ তারিখে অফিশিয়াল ট্রেলার ছাড়া হয়। ১৩ই অক্টোবর তারিখে চলচ্চিত্রটি মুক্তি পায়।
কাহিনী
আয়শা হচ্ছেন একজন প্রগতিবাদী স্বাধীনতাবাদী নারী যিনি একজন লেখক। মুম্বাইতে বসবাসকারী আয়শা দিল্লীতে তার এক বান্ধবীর সঙ্গে ঘুরতে যান, ওখানে দেব নামের এক টুরিস্ট গাইডের সঙ্গে তার পরিচয় হয় এবং তাকে আয়শার ভালো লেগে যায়। আয়শা নিজেই দেবকে নিজের ভালোবাসার কথা জানায় এবং পরে তারা বিয়ে করে। কিছু মাস পরে আয়শা অন্তঃসত্ত্বা হয়ে পড়ে । দেব আয়শার গর্ভের কথা শুনে খুশী হয়ে যায় কিন্তু আয়শা মন খারাপ করে বসে এই ভেবে যে এখনই সে বাচ্চা নেওয়ার জন্য প্রস্তুত না। দেব আয়শার বিষণ্ণতা কাটানোর জন্য তার সঙ্গে অনেক গল্প করে এবং মেয়ে সন্তান হলে তার নাম দিশা (দেব এবং আয়শার সম্মিলিত নাম) রাখবে বলে সিদ্ধান্ত নেয়।
দুর্ভাগ্যবশত আয়শার গর্ভপাত হয়ে যায় এবং দেবের মা আয়শাকে দোষ দিতে থাকে এই জন্য। আয়শার মন খারাপ হয়ে যায়, বিষণ্ণতায় ভুগে সে দেবের বাসা ত্যাগ করে। কিছু দিন পর দেব এবং তার মা এবং দেবের বোন আয়শার বাসায় যায় আয়শাকে আনতে কিন্তু আয়শা তাও রাজী হয়না। আয়শা দেবকে একটা বিশেষ জায়গায় আসতে বলে এই বলে যে সে যদি তাকে সত্যিই ভালোবাসে তাহলে আসতে হবে, কিন্তু দেব আসেনা।
সাত বছর পর আয়শার বিয়ে ঠিক হয় কিন্তু আয়শা তার অবচেতন মনে এখনো দেবকে পছন্দ করে। আয়শা হঠাৎ দিল্লী ঘুরতে যাবার পরিকল্পনা করে একাই। ট্রেনে উঠে পড়ে আয়শা এবং ট্রেনে তার কামরায় অনু নামের এক তরুণী এবং তার মেয়ে পোলটির সঙ্গে পরিচিত হয়। আয়শা পরে জানতে পারে যে অনু হচ্ছে দেবের দ্বিতীয় পত্নী। একই ট্রেনেই তার দেবের সঙ্গেও দেখা হয়, সে দেবের সামনাসামনি পড়ে যায়। ট্রেন ভ্রমণে আয়শা তার সঙ্গে দেবের অতীতের সম্পর্ক কল্পনা করে। পোলটি নামক মেয়েটার আসল নাম দিশা শুনে আয়শা দেবের উপর রাগ করে।
ট্রেন দিল্লীতে পৌঁছে যায়। নামার সময় অনু আয়শাকে ধন্যবাদ জানায় তাকে দেব দেওয়ার জন্য এবং এও বলে যে সে জানতে পেরেছে যে আয়শা দেবের ভালোবাসা এবং প্রথম স্ত্রী। দেব পুনরায় ট্রেনের ভেতরে ঢুকে আয়শার কামরায় যেয়ে তাকে বলে যে সে ঐ বিশেষ জায়গায় এসেছিলো কিন্তু তাকে পেছন থেকে দেখে সে চলে যায় কারণ তার মনে হচ্ছিলো যে আয়শা তার সঙ্গে থেকে সুখী থাকতে পারবেনা। দেবের চিন্তাভাবনা আলাদা এবং সে আয়শাকে সুখী দেখতে চেয়েছিলো। দেব আয়শাকে এটাও বলে যে সে তার লেখা উপন্যাস পড়েছে। দুজনেই এরপর অশ্রুসজল হয়ে একে অপরকে আলিঙ্গন করে। আয়শা বলে যে সে এখনো তাকে ভালোবাসে। দেব তাকে আবার উপন্যাস লিখতে বলে, সে বলে সেটাও সে পড়বে। একবছর পর দেব আয়শার লেখা উপন্যাস একটি বইয়ের দোকানে পায় যেটার নাম 'জালেবি'।
আফ্রিকান্স ভাষা
আফ্রিকান্স ভাষা (Afrikaans) দক্ষিণ আফ্রিকা ও নামিবিয়ায় প্রচলিত একটি পশ্চিম জার্মানীয় ভাষা। আফ্রিকান্স শব্দটি ওলন্দাজ ভাষা থেকে এসেছে, যার অর্থ "আফ্রিকান (ভাষা)"। ওলন্দাজ ইস্ট ইন্ডিয়া কোম্পানি ১৬শ শতকের দ্বিতীয়ার্ধে যেসব বসতিস্থাপক ও শ্রমিকদের আফ্রিকার উত্তমাশা অন্তরীপ এলাকায় নিয়ে এসেছিল, তারা এই আফ্রিকান্স ভাষা ব্যবহার করা শুরু করে। এদের বেশিরভাগই ছিল ওলন্দাজ, তবে জার্মানি, ফ্রান্স, স্কটল্যান্ড ও অন্যান্য ইউরোপীয় দেশের লোকও এখানে ছিল। শ্রমিকেরা মূলত ছিল মালয় বংশোদ্ভূত, আর আদিবাসী দাসেরা ছিল মূলত খোই ও সান জাতির লোক। বিংশ শতাব্দীর শুরু পর্যন্তও আফ্রিকান্স-কে ওলন্দাজ ভাষার একটি উপভাষা গণ্য করা হত। ১৯২৫ সালে এটিকে সরকারিভাবে ওলন্দাজ অপেক্ষা একটি আলাদা ভাষা হিসেবে স্বীকৃতি দেয়া হয়।
বর্তমানে আফ্রিকান্স দক্ষিণ আফ্রিকার একটি সরকারি ভাষা। এটি প্রায় ৬২ লক্ষ লোকের মাতৃভাষা। এছাড়াও আরও প্রায় ১ কোটি লোক এ ভাষা বোঝে ও এতে কথা বলতে পারে। দক্ষিণ আফ্রিকার প্রাথমিক ও মাধ্যমিক স্কুলগুলিতে এ ভাষা শেখানো হয় এবং ইলেকট্রনিক ও মুদ্রিত গণমাধ্যমে এর প্রচলন আছে। আফ্রিকান্স আলাদা ভাষা হিসেবে স্বীকৃতি পাওয়ার আগে ওলন্দাজ দক্ষিণ আফ্রিকার একটি সরকারি ভাষা ছিল; আফ্রিকান্স এটিকে প্রতিস্থাপিত করে। সম্প্রতি এটির সরকারি অবস্থান বান্টু ভাষাভাষী জনগণের হুমকির মুখে পড়েছে।
নামিবিয়াতে আফ্রিকান্স ১৯৯০ সালে দেশটির জন্মলগ্ন থেকেই একটি জাতীয় ভাষা হিসেবে স্বীকৃত, তবে সরকারি ভাষা হিসেবে নয়। স্বাধীনতার পূর্বে জার্মান ও আফ্রিকান্স যৌথভাবে দেশটির সরকারি ভাষা ছিল।
এই দুই রাষ্ট্রের বাইরে অস্ট্রেলিয়া, বতসোয়ানা, কানাডা, লেসোথো, মালাউই, নিউজিল্যান্ড, জাম্বিয়া ও জিম্বাবুয়েতেও আফ্রিকান্স ভাষা প্রচলিত।
তাইগা সোন
তাইগা সোন (孫 大河, Taiga Son; জন্ম: ১৩ জুন ১৯৯৯) হলেন একজন জাপানি-দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব সভাইগেন কানাজাওয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
তাইগা সোন ১৯৯৯ সালের ১৩ই জুন তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
বোড়ো ভাষাভাষী অনুযায়ী ভারতের রাজ্যসমূহ
বোড়ো ভাষা হল চীনা-তিব্বতি ভাষাপরিবারের অন্তর্ভুক্ত বোড়ো-গারো গোষ্ঠীর অন্তর্ভুক্ত একটি ভাষা। এটি ভারতের আসাম রাজ্যের বড়োল্যান্ড ক্ষেত্রীয় পরিষদ-এর স্থানীয় এবং সরকারি ভাষা। এছাড়াও ঐ রাজ্যে মান্যতাপ্রাপ্ত একটি অন্যতম সরকারি ভাষা এটি৷ ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ২৬তম সর্বাধিক প্রচলিত ভাষা এবং ভারতে এই ভাষার বক্তার সংখ্যা প্রায় ১৫ লক্ষ যা ভারতের মোট জনসংখ্যার ০.১২%। ভারতে অষ্টম অনুসূচী অনুসারে মান্যতা প্রাপ্ত বাইশটি ভাষার মধ্যে বোড়ো একটি। মাতৃভাষী বক্তার সংখ্যা অনুসারে এই ভাষাটি বিশ্বের ক্ষুদ্রতম নৃগোষ্ঠীর ভাষা।
নিচের তালিকাটি বোড়ো-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী বোড়োভাষীর তালিকা নিম্নরূপ:
বল্লভভাই পটেল
বল্লভভাই প্যাটেল (વલ્લભભાઈ પટેલ; ) (৩১ অক্টোবর ১৮৭৫ – ১৫ ডিসেম্বর ১৯৫০) ছিলেন একজন ভারতীয় পণ্ডিত ও জাতীয়তাবাদী নেতা। তিনি সরদার প্যাটেল নামেই বেশি পরিচিত ছিলেন। তাকে ভারতের লৌহমানব বলা হয়। তিনি স্বাধীন ভারতের প্রথম উপ প্রধানমন্ত্রী।
শিক্ষা জীবন
গুজরাতি মিডিয়াম স্কুলে তার শিক্ষাজীবন শুরু করে সর্দার বল্লভভাই প্যাটেল পরবর্তীকালে একটি ইংরেজি মাধ্যম স্কুলে স্থানান্তরিত হন।১৮৯৭ সালে তিনি উচ্চ বিদ্যালয় পাস করেন এবং আইন পরীক্ষার জন্য প্রস্তুতি শুরু করেন।তিনি তুলনায় বেশি বয়েসে ম্যাট্রিক পাশ করেন (২২ বছর)। তিনি আইন বিষয়ে ডিগ্রি অর্জন করতে  ১৯১০ সালে ইংল্যান্ডে যান। তিনি ১৯৩৩ সালে ইনস অফ কোর্ট থেকে আইন বিভাগে ডিগ্রী সম্পন্ন করেন ।ভারতে ফিরে  এসে তিনি গুজরাতের গোধরায় তাঁর আইন অনুশীলন শুরু করেন। আইনি দক্ষতার জন্য তাকে ব্রিটিশ সরকার অনেক লাভজনক পদে প্রস্তাব দিয়েছিল তবে তিনি সব প্রত্যাখ্যান করেছিলেন। তিনি ব্রিটিশ সরকার এবং তাদের আইনের কট্টর বিরোধী ছিলেন । তাই ব্রিটিশদের পক্ষে কাজ না করার সিদ্ধান্ত নিয়েছিলেন।
কর্মজীবন
শিক্ষা সম্পন্ন করার পর, তিনি আইন পড়তে আগ্রহী হন এবং ব্যারিস্টারি পড়ার জন্য লন্ডনে  যান। ভারতে ফিরে এসে  একজন আইনজীবী হিসেবে কাজে যোগ দান করেন।  ১৯৪৭ সালে ভারত স্বাধীন হওয়ার পর তিনি প্রথম উপ- প্রধানমন্ত্রী ও স্বরাষ্ট্রমন্ত্রী হিসেবে নির্বাচিত হন।
ভারতীয় জাতীয় আন্দোলনে ভূমিকা
১৯১৭ সালে সর্দা‌র বল্লভভাই ভারতীয় জাতীয় কংগ্রেসের গুজরাত শাখার সেক্রেটারি হিসাবে নির্বাচিত হন । ১৯১৮ সালে  কায়রায় বন্যার পরে ব্রিটিশরা জোর করে কর চাপিয়ে দিলে তিনি কৃষকদের কর প্রদান না করার জন্য একটি বিশাল "কর শুল্ক অভিযান" পরিচালনা করেছিলেন। শান্তিপূর্ণ আন্দোলন ব্রিটিশ কর্তৃপক্ষকে কৃষকদের কাছ থেকে নেওয়া জমি ফিরিয়ে দিতে বাধ্য করেছিল। তাঁর এলাকার কৃষকদের একত্রিত করার  প্রচেষ্টা তাঁকে 'সর্দার' উপাধি দিয়েছিল। তিনি গান্ধী দ্বারা চালিত অসহযোগ আন্দোলনকে সক্রিয়ভাবে সমর্থন করেছিলেন। তিনি তার সাথে জাতি সফর করেছিলেন।এতে তিনি ৩০০,০০০ সদস্য নিয়োগ করেছিলেন এবং ১.৫ মিলিয়নের ও বেশি সংগ্রহ করতে সহায়তা করেছিলেন।
১৯৩০ সালে মহাত্মা গান্ধীর উদ্যোগে বিখ্যাত লবণ সত্যাগ্রহ আন্দোলনে অংশ নেওয়ার জন্য কারাবন্দী নেতাদের মধ্যে সর্দা‌র বল্লভভাই পটেল ছিলেন। "লবণ আন্দোলন" চলাকালীন তার অনুপ্রেরণামূলক বক্তব্য অসংখ্য লোকের দৃষ্টিভঙ্গিকে অনুপ্রাণিত করেছিল যারা পরবর্তীকালে এই আন্দোলনকে সফল করতে প্রধান ভূমিকা পালন করেছিল। কংগ্রেস সদস্যদের অনুরোধে গান্ধী কারাগারে বন্দী থাকাকালীন তিনি গুজরাত জুড়ে সত্যগ্রহ আন্দোলনের নেতৃত্ব দিয়েছিলেন।
১৯৩১ সালে সর্দার প্যাটেলকে ভারতের তৎকালীন ভাইসরয় লর্ড আরউইন এবং মহাত্মা গান্ধীর মধ্যে স্বাক্ষরিত একটি চুক্তির পরে মুক্তি দেওয়া হয়েছিল। এই চুক্তিটি গান্ধি-আরউইন চুক্তি হিসাবে পরিচিতি পায়। একই বছর তিনি করাচি অধিবেশনে ভারতীয় জাতীয় কংগ্রেসের সভাপতি হিসাবে নির্বাচিত হয়েছিলেন ।যেখানে দলটি তার ভবিষ্যতের পথ নির্ধারণ করেছিল। কংগ্রেস মৌলিক অধিকার এবং মানবাধিকার রক্ষায় প্রতিশ্রুতিবদ্ধ ছিল।
১৯৩৪ সালের আইনসভা নির্বাচনের সময় সর্দার বল্লভভাই প্যাটেল ভারতীয় জাতীয় কংগ্রেসের পক্ষে প্রচার করেছিলেন। যদিও তিনি প্রতিদ্বন্দ্বিতা করেননি কিন্তু নির্বাচনের সময় তিনি তার সহকর্মী সাথীদের সহায়তা করেছিলেন।
১৯৪২ সালে ভারত ছাড়ো আন্দোলনে তিনি গান্ধীর প্রতি তার অটল সমর্থন অব্যাহত রেখেছিলেন যখন বেশ কয়েকজন সমসাময়িক নেতা পরবর্তীকালের সিদ্ধান্তের সমালোচনা করেছিলেন। তিনি ধারাবাহিকভাবে হৃদয় অনুভূত বক্তৃতায় এই আন্দোলনের এজেন্ডা প্রচারে সারাদেশে ভ্রমণ চালিয়ে যান। ১৯৪২ সালে তাকে আবার গ্রেপ্তার করা হয়েছিল এবং কংগ্রেসের অন্যান্য নেতাদের সাথে ১৯৪৫ সাল পর্যন্ত তিনি আহমেদনগর দুর্গে বন্দী ছিলেন।
সরদার প্যাটেলের সাথে প্রায়শই কংগ্রেসের অন্যান্য গুরুত্বপূর্ণ নেতাদের প্রচুর দ্বন্দ্ব দেখা দিয়েছিল। ১৯৩৬ সালে পরবর্তীকালে কংগ্রেসে সমাজতন্ত্র গ্রহণ করা হলে তিনি প্রকাশ্যে জওহরলাল নেহেরুর উপর তার বিরক্তি প্রকাশ করেছিলেন। প্যাটেলের নেতাজি সুভাষ চন্দ্র বসুর সম্পর্কে ভাল ধারণা ছিল না এবং তাকে " ক্ষমতালোভী" বলে মনে করতেন।
সর্দার পটেল ও ভারত ভাগ
দ্বিজাতি তত্ত্বের জনক ছিলেন সর্দার বল্লভভাই প্যাটেল। মুসলিম লীগ নেতা মুহাম্মদ আলী জিন্নাহ ও কংগ্রেস এর বল্লভভাই প্যাটেল সহ তার একাধিক অনুসারীর নেতৃত্বে বিচ্ছিন্নতাবাদী আন্দোলন স্বাধীনতার ঠিক আগে দেশজুড়ে একের পর এক হিংস্র হিন্দু-মুসলিম দাঙ্গার সূত্রপাত করেছিল। আবার অন্যদিকে সর্দার প্যাটেল বুঝতে পারেন ভারত-পাকিস্তান বিভক্তির পরও প্রকাশ্য সাম্প্রদায়িক দ্বন্দ্বের ফলে স্বাধীনতা পরবর্তী সময়ে কেন্দ্রে একটি দুর্বল সরকার প্রতিষ্ঠার সম্ভাবনা রয়েছে। যা একটি গণতান্ত্রিক দেশকে সুসংহত করার জন্য বিপর্যয়কর হত। প্যাটেল ভি.পি.মেননের সাথে এর সমাধান নিয়ে কাজ করেন । ১৯৪৬ সালের ডিসেম্বরে একজন সরকারী কর্মচারী এবং রাষ্ট্রের ধর্মীয় প্রবণতার উপর ভিত্তি করে একটি পৃথক আধিপত্য প্রতিষ্ঠার যে  পরামর্শ ভি.পি.মেনন দেন তা গ্রহণ করেছিলেন। পার্টিশন কাউন্সিলে তিনি ভারতের প্রতিনিধিত্ব করেছিলেন।
স্বাধীনতা-উত্তর ভারতে অবদান
ভারত স্বাধীনতা অর্জনের পরে পটেল প্রথম স্বরাষ্ট্রমন্ত্রী এবং উপ-প্রধানমন্ত্রী হয়েছিলেন। পটেল স্বাধীনতা পরবর্তী ভারতবর্ষে প্রায় ৫২২ টি রাজ্যকে ভারতের অধীনে এনে খুব গুরুত্বপূর্ণ ভূমিকা পালন করেছিলেন। ব্রিটিশ সরকার এই শাসকদের দুটি বিকল্প দিয়েছিল - তারা ভারত বা পাকিস্তানে যোগ দিতে পারে; বা তারা স্বাধীন থাকতে পারে। এই ধারা অসুবিধা বাড়িয়ে তোলে। কংগ্রেস এই ভয়ঙ্কর কাজটি সর্দার প্যাটেলকে অর্পণ করেছিলেন যিনি ১৯৪৭ সালের তিনি রাজ্যগুলোর সংহতকরণের জন্য তদারকি শুরু করেছিলেন। জম্মু ও কাশ্মীর, জুনাগড় ও হায়দরাবাদ বাদে সকল রাজ্যকে সংহত করতে তিনি সফল হয়েছিলেন। অবশেষে তিনি তার তীব্র রাজনৈতিক বুদ্ধির সাথে পরিস্থিতি মোকাবেলা করেছিলেন এবং জম্মু ও কাশ্মীর, জুনাগড় ও হায়দরাবাদ কে ভারতের অধীন করেছিলেন। আমরা যে ভারতকে আজ দেখতে পাচ্ছি তা হল সরদার বল্লভভাই পটেল যে প্রচেষ্টা চালিয়েছিলেন তার ফল।
পটেল ছিলেন ভারতের গণপরিষদের শীর্ষস্থানীয় সদস্য এবং ডাঃ বি.আর. আম্বেদকরকে তার পরামর্শে নিয়োগ দেওয়া হয়েছিল। তিনি ভারতীয় প্রশাসনিক পরিষেবা এবং ভারতীয় পুলিশ পরিষেবা প্রতিষ্ঠার মূল শক্তি ছিলেন। গুজরাতের সৌরাষ্ট্রের সোমনাথ মন্দির পুনরুদ্ধারের প্রচেষ্টা শুরু করার জন্য তিনি ব্যক্তিগত আগ্রহ নিয়েছিলেন। পটেল ১৯৪৭ সালের সেপ্টেম্বরে কাশ্মীরে আক্রমণ করার জন্য পাকিস্তানের প্রচেষ্টার কড়া জবাব দিয়েছিলেন। তিনি তাৎক্ষণিকভাবে সেনাবাহিনীর সম্প্রসারণ করেছিলেন এবং অন্যান্য অবকাঠামোগত দিকগুলির উন্নতি  করেছিলেন। তিনি  নেহরুর  শরণার্থী ইস্যুতে পাকিস্তানের সাথে  আচরণ সম্পর্কে একমত ছিলেন না। তিনি পাঞ্জাব, দিল্লিতে এবং পরে পশ্চিমবঙ্গে একাধিক শরণার্থী শিবির তৈরি করেছিলেন।
রাষ্ট্রীয় স্বয়ংসেবক সংঘের উপর নিষেধাজ্ঞা
১৯৪৮ সালে রাষ্ট্রীয় স্বয়ংসেবক সংঘের (আরএসএস) সদস্য নাথুরাম গডসের হাতে মহাত্মা গান্ধী নিহত হয়েছিলেন। এই হত্যাকাণ্ডের পর আরএসএস-এর অনেক বিশিষ্ট নেতাকে গ্রেফতার করা হয়েছিল এবং সেই বছরই ৪ ফেব্রুয়ারি ভারতের তৎকালীন উপপ্রধানমন্ত্রী তথা স্বরাষ্ট্রমন্ত্রী বল্লভভাই পটেল সংগঠন হিসেবে আরএসএস-কে নিষিদ্ধ ঘোষণা করেছিলেন। হত্যাকাণ্ডের বিচার চলাকালীন গডসে দাবি করেছিল যে, সে ১৯৪৬ সালেই সংগঠনের সদস্যপদ ত্যাগ করেছিল। কিন্তু প্যাটেল মন্তব্য করেছিলেন যে, "গান্ধীর মৃত্যুর পর আরএসএস-এর লোকজন উল্লাসে মেতে ওঠে ও মিষ্টি বিতরণ করে।"
ভারতের সুপ্রিম কোর্ট অভিযুক্ত আরএসএস নেতাদের ষড়যন্ত্রের অভিযোগ থেকে অব্যাহতি দেয়। ১৯৪৮ সালের অগস্ট মাসে মুক্তিলাভের পর গোলওয়ালকর প্রধানমন্ত্রী জওহরলাল নেহেরুকে আরএসএস-এর উপর থেকে নিষেধাজ্ঞা তুলে নেওয়ার অনুরোধ জানিয়ে চিঠি লেখে। নেহেরু জানান, সেই ব্যাপারটি স্বরাষ্ট্রমন্ত্রীর দায়িত্বের মধ্যে পড়ে। এরপর গোলওয়ালকর বিষয়টি নিয়ে বল্লভভাই পটেলের সঙ্গে আলোচনা করে। তখন পটেল নিষেধাজ্ঞা তোলার চূড়ান্ত প্রাক্-শর্ত হিসেবে দাবি করেন যে, আরএসএস-কে একটি আনুষ্ঠানিক লিখিত সংবিধান গ্রহণ করতে হবে ও তা জনসমক্ষে প্রকাশ করতে হবে। পটেল এই সংবিধানে আরএসএস-কে যে কয়েকটি বিষয় উল্লেখের নির্দেশ দেন সেগুলি ছিল ভারতের সংবিধানের প্রতি আনুগত্য, ভারতের জাতীয় পতাকা হিসেবে ত্রিবর্ণরঞ্জিত পতাকাকে মেনে নেওয়া, সংগঠনের সভাপতির ক্ষমতা নির্দিষ্ট করে দেওয়া, অভ্যন্তরীণ নির্বাচনের ব্যবস্থার মাধ্যমে সংগঠনটিকে গণতান্ত্রিক করে তোলা, শিশুদের আন্দোলনের সঙ্গে যুক্ত করার আগে তাদের বাবা-মায়ের অনুমতি নেওয়া এবং সহিংসতা ও গোপনীয়তা বর্জন করা।
এই দাবিগুলির বিরুদ্ধে গোলওয়ালকর এক বিরাট বিক্ষোভের আয়োজন করে। সেই সময় আবার তাকে কারারুদ্ধ করা হয়। পরে আরএসএস একটি সংবিধানের খসড়া প্রস্তুত করে। কিন্তু প্রাথমিকভাবে সেই সংবিধানে পটেলের কোনও দাবিই মানা হয়নি। আরেকবার বিক্ষোভ সংগঠনের একটি ব্যর্থ প্রচেষ্টার পর সংগঠনের পরিচালক নির্বাচন এবং শিশুদের সদস্যপদ দানের বিষয় দু’টি ছাড়া বাকি সব দাবিই আরএসএস-এর সংবিধানের একটি সংশোধনীর মাধ্যমে মেনে নেওয়া হয়। যদিও সংগঠনের অভ্যন্তরীণ গণতন্ত্রের বিষয়টি যা এই সংবিধানে লিপিবদ্ধ হয়েছিল তা একটি ‘নির্লক্ষ্য পত্র’ই থেকে যায়।
১৯৪৯ সালের ১১ জুলাই ভারত সরকার একটি বিবৃতি প্রকাশ করে আরএসএস-এর উপর থেকে নিষেধাজ্ঞা তুলে নেয়। সেই বিবৃতিতে এই নিষেধাজ্ঞা প্রত্যাহারের কারণ হিসেবে বলা হয়েছিল যে, গোলওয়ালকর অঙ্গীকার করেছে যে সংগঠনটি ভারতের সংবিধানের প্রতি আনুগত্য বজায় রাখবে এবং আরএসএস-এর সংবিধানে ভারতের জাতীয় পতাকাকে মেনে নেওয়া ও সম্মান জানানোর বিষয়টি আরও স্পষ্টভাবে উল্লেখ করবে। সেই সঙ্গে সংগঠনের কাজকর্মও গণতান্ত্রিক পদ্ধতিতে চলবে।
গান্ধীর প্রভাব
পটেলের রাজনীতি এবং চিন্তাভাবনার উপর গান্ধীর গভীর প্রভাব ছিল । তিনি গান্ধীর প্রতি অটল সমর্থনের প্রতিশ্রুতি দিয়েছিলেন এবং সারা জীবন তার নীতির পাশে ছিলেন। জওহরলাল নেহেরু, চক্রবর্তী রাজাগোপালাচারী এবং মাওলানা আজাদ সহ নেতারা আইন অমান্য আন্দোলন ব্রিটিশদের দেশ ত্যাগ করতে বাধ্য করবে মহাত্মা গান্ধীর এই ধারণার সমালোচনা করেছিলেন।কিন্তু পটেল গান্ধীর এ আন্দোলনের প্রতি সমর্থন দিয়েছিলেন। কংগ্রেস হাই কমান্ডের অনীহা সত্ত্বেও, মহাত্মা গান্ধী এবং সরদার বল্লভভাই পটেল অল ইন্ডিয়া কংগ্রেস কমিটিকে নাগরিক অবাধ্যতা আন্দোলনকে অনুমোদনের জন্য  বাধ্য করেছিলেন। গান্ধীর অনুরোধে তিনি ভারতের প্রধানমন্ত্রী পদ প্রার্থিতা ছেড়ে দেন। গান্ধীর মৃত্যুর পরে তিনি এক বড় হার্ট অ্যাটাকের শিকার হন,  যদিও পরে তিনি সুস্থ হয়ে উঠেন।
দক্ষিণ আফ্রিকান দ্রাক্ষাসুরার ইতিহাস
দক্ষিণ আফ্রিকাতে উৎপাদিত প্রথম ওয়াইন ডাচ ইস্ট ইন্ডিয়া কোম্পানি কর্তৃক প্রতিষ্ঠিত জান ভ্যান রিবেকেন প্রতিষ্ঠান তৈরি করে।দক্ষিণ আফ্রিকার ওয়াইন শিল্পের প্রাথমিক ইতিহাসটি (এটি নিউ ওয়ার্ল্ড ওয়াইন নামেও পরিচিত) ডাচ ইস্ট ইন্ডিয়ান কোম্পানির কেপ অফ গুড এর সরবরাহ কেন্দ্র প্রতিষ্ঠা করে।জান ভ্যান রিবেকে প্রতিষ্ঠান পরিচালনার দায়িত্ব দেওয়া হয়েছিল এবং উইজনবার্গে দ্রাক্ষাক্ষেত্র তৈরি করার জন্য দ্রাক্ষাক্ষেত্র লাগানোর কাজ দেওয়া হয়েছিল (ওয়াইন পর্বত অঞ্চল);
যার তত্বাবধানে পথ ধরে নাবিকদের ভ্রমণ অব্যাহত রাখতে স্কুরভি বন্ধ করতে ব্যবহার করা যেতো।
১৬৮৫ সালে, কেপ গভর্নর, সাইমন ভ্যান ডার স্টেল একটি বিশাল ৭৫০ হেক্টর (১,৯০০-একর) জমি কিনেছিল যা পরবর্তীকালে বিশ্বখ্যাত কনস্ট্যান্টিয়া ওয়াইন এস্টেট হিসাবে পরিণত হয়েছিল।[৪]উনিশ শতকে, দক্ষিণ আফ্রিকা ব্রিটিশ শাসনের অধীনে পড়ে যা দক্ষিণ আফ্রিকার ওয়াইন ব্রিটিশ বাজারে প্রবাহিত হওয়ায় ওয়াইন শিল্পের জন্য লাভজনক প্রমাণিত হয়েছিল।এই সমৃদ্ধিটি ১৮৬০ এর দশক পর্যন্ত স্থায়ী হয়েছিল যখন পামারস্টন সরকার ও ফ্রান্স স্বাক্ষরিত কোবডেন – শেভালিয়ার চুক্তি ফরাসি ওয়াইন রফতানির পক্ষে দক্ষিণ আফ্রিকার ওয়াইন এর জন্য উপকারিত অগ্রাধিকারমূলক শুল্ক হ্রাস করেছিল।
উনিশ শতকের শেষের দিকে ফিলোক্সেরা মহামারী থেকে বিপর্যয়ের পরে, অনেক দ্রাক্ষাক্ষেত্রগুলি পুনরুদ্ধার করা হয়েছিল উচ্চ ফলনশীল আঙ্গুর জাত যেমন সিনসট দিয়ে। ১৯০০ এর দশকের গোড়ার দিকে এখানে বৃহৎ ওয়াইন এর উৎপাদন হয় যার প্রভাবে,ওয়াইন হ্রদ তৈরি হয়। যার ফলে কিছু উৎপাদক তাদের অপ্রয়োজনীয় ওয়াইন স্থানীয় নদী এবং প্রবাহের মধ্যে ফেলে দিতে বাধ্য হয়েছিল।এই ভারসাম্যহীন সরবরাহ ও চাহিদা গতিশীল হওয়ার কারণে হতাশাগ্রস্ত দাম দক্ষিণ আফ্রিকার সরকারকে ১৯১৮ সালে কোপেরাটিভ উইজানবাউয়ার্স ভেরেনিগিং ভ্যান জুয়েড-আফ্রিকা বিপিকেট (কেডাব্লুভি) গঠনের জন্য অর্থায়ন করতে প্ররোচিত করেছিল।প্রাথমিকভাবে একটি সমবায় হিসাবে শুরু হয়েছিল, কেডব্লিউভি খুব শীঘ্রই শক্তি এবং সুনামের সাথে বৃদ্ধি পেয়েছিল, পুরো দক্ষিণ আফ্রিকার ওয়াইন শিল্পের জন্য নীতিমালা এবং দাম নির্ধারণ করে।ওয়াইনের অতিরিক্ত সরবরাহকে কেডব্লিউভি সীমাবদ্ধ করে ব্র্যান্ডি এবং তীব্র ওয়াইনগুলির উৎপাদনকে উৎসাহিত করে ন্যূনতম দাম নির্ধারণ করে।
৪৭৯
৪৭৯ গ্রেগরীয় বর্ষপঞ্জির একটি সাধারণ বছর।
৪৮০
৪৮০ গ্রেগরীয় বর্ষপঞ্জির একটি অধিবর্ষ।
গোল্ড কোবরা
"গোল্ড কোবরা " হল আমেরিকান মিক্সচার রক ( নিউ মেটাল ) ব্যান্ড লিম্প বিজকিটের পঞ্চম স্টুডিও অ্যালবাম। এটি একটি ইংরেজি গানের অ্যালবাম। এখানে ৪৯:৩৭ মিনিট মোট সময়ের গান আছে।
অ্যালিশিয়া ন্যাশ
আ্যালিশিয়া এস্থার ন্যাশ (লার্দে লোপেজ হ্যারিসন; ১ জানুয়ারি ১৯৩৩ - ২৩ মে ২০১৫) একজন সালভাদোরীয়-মার্কিন পদার্থবিদ ছিলেন। তিনি গণিতবিদ জন ফোর্বস ন্যাশ জুনিয়রের স্ত্রী, যিনি তার সিজোফ্রেনিয়ায় আক্রান্ত স্বামী এবং ছেলের সেবার জন্য তার পেশাগত উচ্চাকাঙ্ক্ষা ছেড়ে দিয়েছিলেন।
ন্যাশের সাথে তার অতিবাহিত জীবন সিলভিয়া নাসারের ১৯৯৮ সালের বই আ বিউটিফুল মাইন্ড-এ লিপিবদ্ধ করা হয়, এবং ২০০১ সালে রন হাওয়ার্ড পরিচালিত একই শিরোনামের চলচ্চিত্রে দেখানো হয়, যাতে তার ভূমিকায় অভিনয় করেন জেনিফার কনেলি।
ব্যক্তিগত জীবন
অ্যালিশিয়া লার্দে লোপেজ-হ্যারিসন ১৯৩৩ সালের ১লা জানুয়ারি এল সালভাদোরের সান সালভাদোরে জন্মগ্রহণ করেন। তার মাতা অ্যালিশিয়া (জন্মনাম: লোপেজ-হ্যারিসন) এবং পিতা কার্লোস লার্দে একজন ডাক্তার ছিলেন। তার দুইভাই ছিল, তারা হলেন কার্লোস ও রোলানদো লার্দে। তার পিতামাতা দুজনেই সামাজিকভাবে বিত্তশালী পরিবারে জন্মগ্রহণ করেন এবং একাধিক ভাষায় কথা বলতেন। তার ফুফু অ্যালিস লার্দে দে ভেঞ্চুরিনো একজন কবি ছিলেন এবং পিতামহ হোর্হে লার্দে রাসায়নিক প্রকৌশলী ছিলেন।
অ্যালিশিয়ার শৈশবে তার পিতা কয়েকবার মার্কিন যুক্তরাষ্ট্রে ভ্রমণ করেন এবং ১৯৪৪ সালে স্থায়ীভাবে পরিবার নিয়ে সেখানে পাড়ি জমান। প্রথমে তারা মিসিসিপি অঙ্গরাজ্যের বিলক্সিতে বসবাস করেন এবং পরে নিউ ইয়র্ক সিটিতে চলে যান। অ্যালিশিয়া ম্যারিমন্ট স্কুলে ভর্তি হন। ম্যারিমন্ট থেকে পাস করে ম্যাসাচুসেট্‌স ইনস্টিটিউট অব টেকনোলজিতে পদার্থবিজ্ঞান অধ্যয়নের জন্য ভর্তি হন। তিনি ১৯৫০-এর দশকে এমআইটিতে অধ্যয়ন করা অল্প কয়েকজন নারীর একজন ছিলেন। সেখানেই তিনি তার ভবিষ্যৎ স্বামী গণিতবিদ জন ফোর্বস ন্যাশ জুনিয়রের সাথে পরিচিত হন।
২০০২ সালে তারা অ্যালিশিয়ার দেশ এল সালভাদোরে যান, সেখানে তার জীবনের প্রতি শ্রদ্ধা জানাতে রাষ্ট্রপতি ফ্রান্সিস্কো ফ্লোরেস পেরেস তাকে সম্মানিত করেন।
কর্মজীবন
ম্যাসাচুসেট্‌স ইনস্টিটিউট অব টেকনোলজি থেকে স্নাতক সম্পন্ন করার পর ন্যাশ গবেষণাগারের পদার্থবিদ হিসেবে ব্রুকহেভেন নিউক্লিয়ার ডেভলপমেন্ট কর্পোরেশনে কাজ শুরু করেন। ১৯৬০-এর দশকের শুরুতে তিনি অ্যারোস্পেস প্রকৌশলী হিসেবে আরসিএ কর্পোরেশনে যোগদান করেন, কিন্তু কিছুদিন পর চাকরি ছেড়ে দেন। এরপর তিনি কন এডিসনে সিস্টেম প্রোগ্রামার হিসেবে কয়েক বছর কাজ করেন এবং পরে নিউ জার্সি ট্রানজিট ব্যবস্থায় কম্পিউটার প্রোগ্রামার ও ডেটা অ্যানালিস্ট হিসেবে কাজ করেন। তিনি একাধিক নারী প্রকৌশলী সংস্থার সদস্য ছিলেন। যখন আ বিউটিফুল মাইন্ড মুক্তি পায়, তখন অ্যালিশিয়া ন্যাশ এমআইটি'র অ্যালামনাই অ্যাসোসিয়েশন বোর্ডের সভাপতির দায়িত্ব পালন করছিলেন।
মানসিক স্বাস্থ্যের মুখপাত্র
অ্যালিশিয়া ভগ্নমনস্কতা ও মানসিক অসুস্থতার মুখপাত্র হয়ে ওঠেন। ২০০৫ সালে তাকে ব্রেইন অ্যান্ড বিহ্যাভিয়ার রিসার্চ ফাউন্ডেশন থেকে লুমিনারি পুরস্কার প্রদান করা হয়। তিনি মানসিক অসুস্থতা নিয়ে আলোচনা করতে বিভিন্ন দেশে গমণ করেন এবং ২০০৯ সালে তিনি নিউ জার্সির অঙ্গরাজ্যের আইনপ্রণেতাদের সাথে অঙ্গরাজ্যের মানসিক স্বাস্থ্য সেবা ব্যবস্থার উন্নতি নিয়ে আলোচনা করেন। ২০১২ সালে ইউনিভার্সিটি অব টেক্সাস অ্যাট অস্টিনের জন ও অ্যালিশিয়া ন্যাশ সম্মেলনে মানসিক অসুস্থতায় পাশে থাকার জন্য তাকে সম্মানিত করেন এবং সেখানে তিনি সম্মেলনের প্রধান বক্তৃতা পেশ করেন।
মৃত্যু
অ্যালিশিয়া ও তার স্বামী জন ন্যাশ ২০১৫ সালের ২৩শে মে নিউ জার্সি অঙ্গরাজ্যের মনরো টাউনশিপের নিউ জার্সির টার্নপাইকে এক গাড়ি দুর্ঘটনায় মৃতুবরণ করেন। তারা জন ন্যাশের আবেল পুরস্কার গ্রহণের পর নরওয়ে থেকে বাড়ি ফিরছিলেন। নিওয়ার্ক বিমানবন্দর থেকে ফেরার পথে যে ট্যাক্সিক্যাব চালক গাড়ি চালাচ্ছিলেন তিনি নিয়ন্ত্রণ হারিয়ে গার্ডরেলে আঘাত করেন। দুজন যাত্রীই গাড়ি থেকে বের করার পর মারা যান।
গণমাধ্যমে চিত্রায়ন
২০০১ সালের আ বিউটিফুল মাইন্ড চলচ্চিত্রে জেনিফার কনেলি তার ভূমিকায় অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন, এবং পুরস্কার গ্রহণকালে ন্যাশের নাম উল্লেখ করেন। লস অ্যাঞ্জেলেস টাইমস-এর লিসা নাভারেট কনেলিকে অভিনয়শিল্পী নিয়ে নেওয়ার সমালোচনা করে লিখেন যে এটি হোয়াইটওয়াশিং তথা অ-শ্বেতাঙ্গ চরিত্রে শ্বেতাঙ্গ ব্যক্তিকে নেওয়ার উদাহরণ।
মিস ইউনিভার্স ১৯৫৮
মিস ইউনিভার্স ১৯৫৮, ৭ম মিস ইউনিভার্স প্রতিযোগিতা, ২৫ জুলাই ১৯৫৮ সালে লং বিচ, ক্যালিফোর্নিয়া, মার্কিন যুক্তরাষ্ট্রে অনুষ্ঠিত হয়েছিল। ৩৬ জন প্রতিযোগী প্রতিযোগীতা করেছিল, যেখানে শেষ পর্যন্ত, মিস কলম্বিয়া, ১৯ বছর বয়সী লুজ মেরিনা জুলুয়াগা প্রতিযোগিতায় জয়ী হন এবং পেরুর গ্ল্যাডিস জেন্ডার তাকে মুকুট পরান।
৩নং ওয়ার্ড, ঢাকা উত্তর সিটি কর্পোরেশন
ওয়ার্ড নং ৩ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩ নং ওয়ার্ড ছিল। ওয়ার্ড নং ৩ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্গত। এ ওয়ার্ডের বর্তমান কাউন্সিলর হলেন কাজী জহিরুল ইসলাম মানিক।
বিবরণ
ওয়ার্ড নং ৩ ঢাকা মহানগরের মিরপুর সেকশন- ১০, মিরপুর সেকশন- ১১, ব্লক- সি এলাকা নিয়ে গঠিত। এর আয়তন ১.০১ বর্গকিলোমিটার।
নাজমুল ইসলাম
মোহাম্মদ নাজমুল ইসলাম (জন্ম: ২১শে মার্চ ১৯৯১) হচ্ছেন একজন বাংলাদেশি প্রথম-শ্রেণী লিস্ট এ, টুয়েন্টি২০ ক্রিকেটার, যিনি ২০০৯–১০ সাল হতে বাংলাদেশের ঘরোয়া দলে ক্রিকেট খেলছেন। তিনি সাধারণত নাজমুল ইসলাম নামে অধিক পরিচিত এবং কখনও কখনও তার ডাক নাম অপু দ্বারা তাকে ডাকা হয়। নাজমুল হচ্ছেন একজন বাম-হাতি ব্যাটসম্যান এবং বাম-হাত অর্থোডক্স স্পি
ন বোলার। তিনি জাতীয় ক্রিকেট লীগে (এনসিএল) ঢাকা বিভাগে
র হয়ে খেলেন। তিনি বাংলাদেশ এ এবং বাংলাদেশ অনূর্ধ্ব-২৩ দলের হয়ে খেলেন। বাংলাদেশ ক্রিকেট লীগে (বিসিএল), তিনি পূর্ব ও দক্ষিণ উভয়ের অঞ্চলের হয়ে খেলেছেন।
২০১৮ সালের ফেব্রুয়ারিতে, শ্রীলঙ্কার বিরুদ্ধে টুয়েন্টি২০ সিরিজের জন্য তাকে দলে অন্তর্ভুক্ত করা হয়। তিনি ১৫ ফেব্রুয়ারি ২০১৫ সলে, শ্রীলঙ্কার বিপক্ষে বাংলাদেশের হয়ে টুয়েন্টি২০তে অভিষেক করেন।
স্পটলাইট (চলচ্চিত্র)
স্পটলাইট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন টম ম্যাকার্থি। মূল চরিত্রে অভিনয় করেছেন মার্ক রাফালো, মাইকেল কিটন, র‍্যাচেল ম্যাকঅ্যাডাম্‌স, লিভ স্ক্রাইবার, প্রমূখ। ৮৮তম একাডেমি পুরস্কার আসরের শ্রেষ্ঠ চলচ্চিত্র স্পটলাইট ।
কাহিনী
যুক্তরাষ্ট্রে বোস্টনের ম্যাসাচুয়েটসে শিশুদের ওপর গির্জার ক্যাথলিক পুরোহিতের নির্যাতনের ঘটনা অনুসন্ধান করে দ্য বোস্টন গ্লোব পত্রিকার প্রতিবেদকরা। তাদেরকে বলা হয় স্পটলাইট টিম। ২০০৩ সালে নিজেদের কাজের স্বীকৃতিস্বরূপ পুলিৎজার পুরস্কার জেতেন তারা। সেই সত্যি ঘটনা নিয়ে তৈরি হয়েছে ‘স্পটলাইট’।
ভিলি ভাষা
ভিলি ভাষা (ভিলি: भीली) পশ্চিম-মধ্য ভারতে প্রচলিত ইন্দো-আর্য ভাষাসমূহের একটি। এই ভাষা রাজস্থান, গুজরাত, মহারাষ্ট্র ও মধ্য প্রদেশে ব্যবহৃত হয়ে থাকে। এই ভাষার অন্যান্য নামসমূহ হল ভাগোরিয়া ও ভিলবলি; কয়েকটি স্থানে গারাসিয়াও বলা হয়ে থাকে। ভিলি গুজরাতি ও রাজস্থানি ভাষার সাথে সম্পর্কিত ভিল ভাষাসমূহ পরিবারের সদস্য। এই ভাষা দেবনাগরী লিপিতে লেখা হয়ে থাকে।
শাহবাজপুর বহুমুখী উচ্চ বিদ্যালয়
শাহবাজপুর বহুমুখী উচ্চ বিদ্যালয় বাংলাদেশের ব্রাহ্মণবাড়িয়া জেলার অন্তর্ভুক্ত সরাইল উপজেলা শাহবাজপুর গ্রামে অবস্থিত একটি বেসরকারী মাধ্যমিক বিদ্যালয়। এটি অত্র অঞ্চলের প্রাচীন একটি বিদ্যাপীঠ।
বাংলাদেশ: রক্তের ঋণ
বাংলাদেশ: রক্তের ঋণ (Bangladesh: A Legacy of Blood; বাংলাদেশ: একটি রক্তাক্ত দলিল নামেও পরিচিত) হল একটি বাস্তবধর্মী বই যাতে সাংবাদিক অ্যান্থনি মাসকারেনহাস ১৯৭১ সাল থেকে ১৯৮৬ সাল পর্যন্ত বাংলাদেশের ইতিহাস লিপিবদ্ধ করেছেন। বইটিতে স্বাধীনতা-উত্তর বাংলাদেশে অভ্যুত্থান ও ৭১ এর রক্তাক্ত অভ্যুত্থানের ইতিহাস রয়েছে। বইটি মূলত বাংলাদেশের রাজনীতির দুই প্রধান ব্যক্তিত্ব শেখ মুজিবুর রহমান এবং জিয়াউর রহমানকে কেন্দ্র করে লেখা হয়েছে। দুজনেরই শাসন শেষ হয়েছিল তাদের গুপ্তহত্যার মাধ্যমে। বইটি বাংলায় বাংলাদেশ: একটি রক্তাক্ত দলিল ও বাংলাদেশ: রক্তের ঋণ নামে অনুবাদ করা হয়।
বিষয়বস্তু
বইটির রচনাশৈলী আকর্ষণীয়। বইটিতে এই দুই নেতাদের হত্যাকাণ্ড এবং ষড়যন্ত্রকারীদের পরিকল্পনা বর্ণনা করা হয়েছে। বইটির এক অংশে কিছু সাদা-কালো ছবি সংকলন করা হয়েছে। ছবিগুলির মধ্যে নিহত শেখ মুজিবুর রহমানের ছবি, নিহত জেনারেল জিয়াউর রহমানের ছবি, বিভিন্ন অভ্যুত্থানের ছবি, ষড়যন্ত্রকারীদের ছবি, শীর্ষস্থানীয় রাজনীতিবিদের ছবি, সরকারী নথিপত্রের কিছু ফটোকপি, সরকারী গেজেটের ছবি উল্লেখযোগ্য।
লেখকের দাবি অনুসারে বইটিতে লেখা হয়েছে কারা মুজিবকে হত্যা করেছিল, কারা জেল হত্যায় জড়িত ছিল এবং কীভাবে জেনারেল জিয়াকে হত্যা করা হয়েছিল। এই বইটিতে জেনারেল কোর্ট মার্শাল কর্তৃক দোষী সাব্যস্ত হওয়া এবং রাষ্ট্রপতি জিয়াউর রহমান হত্যার জন্য ফাঁসি দেওয়া কর্মকর্তাদের একটি তালিকাও রয়েছে।
অধ্যায়
বইটির ১৩টি অধ্যায় এবং একটি সূচীপত্র রয়েছে:
বিবরণ
১৯৮৫ সালের নভেম্বর মাসের একটি সংস্করণে বইয়ের প্রচ্ছদে মাসকারেনহাস লিখেছেন ""এটি একটি সত্য ঘটনা; নানাভাবে এটি তৃতীয় বিশ্বের অমোহিতের একটি পাঠ্যপুস্তক। ১৯৭১ সালের ১৬ই ডিসেম্বর, বাংলাদেশ নামের একটি দেশ (জনসংখ্যা ৭০,০০০,০০০) নয় মাসের মুক্তি সংগ্রামের শেষে জন্মগ্রহণ করেছিল। এই যুদ্ধে পূর্ব পাকিস্তানের দশ লক্ষেরও বেশি বাঙালি পাকিস্তানি সেনাবাহিনীর হাতে মারা গিয়েছিলেন। তবে এটি বিংশ শতাব্দীর কয়েকটি ভয়ংকরতম মানব-নির্মিত বিপর্যয়ের মধ্যে একটি হলেও এটি স্ব-সংকল্পের জন্য জনগণের ইচ্ছা অনুযায়ী মানবিক বিজয়ের মধ্যে সর্বশ্রেষ্ঠের একটি।""
পটভূমি
মাসকারেনহাস তার নিজের বইটি এভাবে বর্ণনা করেছেন যে "এই বইটি তাদের (বাংলাদেশের প্রথম দিকের নেতৃবৃন্দ) সময়ের অপরিবর্তিত গল্প; এটি মূলত বাংলাদেশের প্রথম দশ বছরের দুঃখজনক ইতিহাস। এটি লিখিত হয়েছে মূল নায়কদের সাথে আমার ঘনিষ্ঠ ব্যক্তিগত পরিচিতির উপর ভিত্তি করে, এই নাটকীয় ঘটনার সাথে জড়িত পুরুষ ও মহিলাদের সাথে ১২০টিরও বেশি পৃথক সাক্ষাৎকারের উপর নির্ভর করে এবং সরকারী সংরক্ষণাগার এবং নথির উপর ভিত্তি করে যা আমি ব্যক্তিগতভাবে পরিদর্শন করার সুযোগ পেয়েছিলাম। কথোপকথনগুলোর সম্পর্কে আমাকে তথ্যকর্মীরা বলেছিলেন যে তারা আসলে যে ঘটনাগুলিতে জড়িত ছিল সেগুলোর তারা সঠিক বর্ণনা করেছে।"
প্রকাশনা এবং সংবর্ধনা
এই বইটি ১৯৮৬ সালে যুক্তরাজ্যের হড্ডার এন্ড স্টাফটন প্রকাশনা প্রতিষ্ঠান প্রকাশ করে। যুক্তরাজ্যে ৪.৯৫ ইউকেপি মূল্যমানের প্রচ্ছদসহ বইটি প্রকাশিত হয়েছিল। তবে এই বইয়ের ১৯৮৫ সালের পূর্ববর্তী একটি মুদ্রণ সংস্করণ আছে বলে ধরা হয়। এটি বইটি ইভোনে ও তাদের সন্তান এবং স্বাধীনতা যুদ্ধে যারা শহীদ হয়েছেন তাদের উৎসর্গ করা হয়েছে।
বইটির বাংলা ভাষায় অনুবাদ ৯০ দশকের শেষদিকে প্রকাশিত হয়। বাংলাদেশে ১৯৮৭ সালে ফরিদ কবির এটিকে বাংলাদেশ: একটি রক্তাক্ত দলিল  নামে ও ১৯৮৮ সালে মোহাম্মদ শাহজাহান এটিকে বাংলাদেশ: রক্তের ঋণ শিরোনামে অনুবাদ করে প্রকাশ করেন। বইয়ের দ্বিতীয় নামটি জনপ্রিয়তা পায়।
সমালোচনা
এম আর আখতার মুকুল তার স্বলিখিত পুস্তকে শঙ্কা প্রকাশ করেন যে, ম্যাসকারেনহাস শেখ মুজিবের প্রতি ব্যক্তিগত আক্রোশের বশবর্তী হয়ে বইটি রচনা করেছেন। তিনি আরও বলেন, ম্যাসকারেনহাস বিশেষ প্রয়োজনে শেখ মুজিবের নিকট বিপুল অঙ্কের অর্থসহায়তা চেয়েছিলেন, যা মুজিব প্রদান করতে অপারগ হয়েছিলেন। এ ঘটনার ফলে ম্যাসকারেনহাস শেখ মুজিবের ওপর ক্ষুব্ধ ছিলেন।
মেজর জেনারেল মইনুল হোসেন চৌধুরী ম্যাসকারেনহাসের বিভিন্ন উদ্ধৃতির সমালোচনা করে অভিযোগ করেন,
রিট্রিবিউশন (পেশাদার কুস্তি)
রিট্রিবিউশন হলো একটি পেশাদার কুস্তি দল, যারা বর্তমানে ডাব্লিউডাব্লিউইর র ব্র্যান্ডে অংশগ্রহণ করে। এই দলের দলনেতা হচ্ছেন মুস্তফা আলী; দলের অন্যান্য সদস্যরা হলেন: টি-বার, মেস, স্ল্যাপজ্যাক এবং রেকোনিং।
পরিচিত সদস্যদের বাইরেও, এই দলের বেশ কিছু নামহীন ছদ্মবেশী ব্যক্তিবর্গ আছে, যারা লোকজনের উপর আক্রমণ এবং অন্যান্য বিঘ্ন ঘটানোর সময় তাদের সাথে যোগদান করে।
ইতিহাস
২০২০ সালের ৩রা আগস্ট তারিখে র-এর পর্বে, ডাব্লিউডাব্লিউই পারফরম্যান্স সেন্টারের বাতি জ্বলে-নিভে উঠে এবং একদল ছদ্মবেশী দলকে জেনারেটরে আগুন ধরিয়ে দিতে দেখা যায়। চার দিন পর, ৭ই আগস্ট তারিখে, স্ম্যাকডাউনের পর্বে এই ছদ্মবেশী দল ঘোষক ও দর্শকদের উপর আক্রমণ করে এবং করাত দিয়ে রিংয়ের দড়ি কাঁটার পর তাদের আক্রমণ থামায়।
ইস্তাম্বুল (সংবাদপত্র)
ইস্তাম্বুল তুরস্কের ইস্তাম্বুলে প্রকাশিত একটি তুর্কি ভাষার সংবাদপত্র। ১৯৪৯ সালে তুরস্কের ইস্তাম্বুলে হাবিব এদিপ তারেহান পত্রিকাটি চালু করেছিলেন। এর আসল নাম ইয়েনি ইস্তাম্বুল("নিউ ইস্তানবুল")।
বিবরণ
নীল রঙের শিরোনামযুক্ত এ সংবাদপত্রটি এটি অন্যান্য দৈনিকগুলির মধ্যে দৃষ্টি আকর্ষণ করেছে যেখানে ঐতিহ্যবাহী লাল রঙের শিরোনাম তুরস্কে একাধিক সংবাদপত্র রয়েছে। ১৯৬৪ সালে, এটি ব্যবসায়ী কমল উজান কিনেছিলেন। ১৯৭৩ সালে, এর নামকরণ করা হয় ইস্তানবুল । যদিও এটি ১৯৮১ সালে বন্ধ ছিল, তবে পত্রিকাটি ১৯৮৬ সালে পুনরায় প্রকাশনা শুরু করে
প্রাচীন রোমের দন্ত চিকিৎসা
রোমান ইতিহাসের প্রথম দিকে দন্ত চিকিৎসা বিকশিত হয়েছিল। আর্কাগাথাস নামক একজন গ্রীক চিকিৎসক রোমে আগমনের কারণে এটি ঘটে বলে ধারণা করা হয়। রোমানরা মৌখিক অস্ত্রোপচারের সরঞ্জামগুলির মধ্যে দন্ত ছেদক, বাটালি, হাড়ের লিভার, সাঁড়াশি অন্তর্ভুক্ত ছিল। প্রাচীন রোমানরা প্রথম দাঁতের অস্ত্রোপচারে মাদকদ্রব্যের ব্যবহার উদ্ভাবন করেছিল। এই সরঞ্জামগুলি দাঁতের ব্যথা উপশমে এবং দাঁত তোলার জন্য ব্যবহৃত হত।দন্তকৃমি র কারণে দাঁতের চিকিৎসার প্রয়োজন হতো বলে বিশ্বাস করা হতো।
ইতিহাস
প্লিনি দ্য এল্ডারের মতে রোমান ইতিহাসের বেশিরভাগ সময় তারা চিকিৎসক সম্প্রদায় ছাড়াই অতিবাহিত করেছে। এই সময়ে ওষুধ ব্যবহার ও পেশাদার প্রশিক্ষিত চিকিৎসকের পরামর্শ গ্রহণের পরিবর্তে জনপ্রিয় রোগ উপশম ঘরোয়া প্রতিকারের মধ্যে সীমাবদ্ধ ছিল। গ্রিসের আর্কাগাথাস রোমানদের কাছে চিকিৎসা পেশার প্রবর্তন করেছিলেন। আর্কাগাথাস গ্রিস হতে রোম ভ্রমণ করেছিলেন এবং নিজেকে একজন চিকিৎসক হিসাবে প্রতিষ্ঠিত করেছিলেন। তিনি ইস্পাত এবং আগুনের অসাধারণ ব্যবহারের জন্য খ্যাতি অর্জন করেছিলেন এবং ইস্পাত ও আগিন দিয়ে দন্ত রোগের নিরাময়ের জন্য তাকে রোমানরা "কসাই" উপাধি দিয়েছিল। অবশ্য প্রত্নতাত্ত্বিক এবং ঐতিহাসিক প্রমাণাদিতে তথ্যটি বিতর্কিত। রোমান আইন প্রণয়নের ভিত্তি তৈরি করা '১২ আইনের সমষ্টি'তে সোনা দিয়ে বাঁধানো দাঁতের কথা উল্লেখ আছে এবং যা ইঙ্গিত করে যে ইতিহাসের এই সময়ে দন্তচিকিৎসার অনুশীলন করা হয়েছিল। টেনোর মতো রোমান শহরগুলিতে দাঁতের এবং স্বাস্থ্যের  চিকিৎসার জন্য ডিজাইন করা কৃত্রিম পদার্থের সন্ধান প্রাচীন এই চিকিৎসার প্রমাণ বহন করে। তবে ঐতিহাসিক এবং প্রত্নতাত্ত্বিকরা এই বিষয়ে এখনও দ্বিমত পোষণ করেন।
দাঁতের যত্ন ও চিকিৎসা
সংযোগ=//upload.wikimedia.org/wikipedia/commons/thumb/0/00/Copy_of_an_Etruscan_denture%2C_Europe%2C_1901-1930_Wellcome_L0058137.jpg/220px-Copy_of_an_Etruscan_denture%2C_Europe%2C_1901-1930_Wellcome_L0058137.jpg|থাম্ব|[[নকল দাঁত]] প্রাচীন রোমানরা মানুষের মূত্র এবং ছাগলের দুধ থেকে তৈরি টুথপেস্ট ব্যবহার করে তাদের দাঁত সাদা করত।  ৫০০ খ্রিস্টপূর্বাব্দে প্রাচীন রোমে নকল দাঁতের সারি এবং দাঁতের ক্যাপ তৈরি করা হয়েছিল। দন্তচিকিৎসার এই আবিষ্কার ছিল চিকিৎসাবিজ্ঞানের একটি অভূতপূর্ব সাফল্য। প্রাচীন রোম সম্রাজ্যের এট্রুস্কান জনপদের অধিবাসিরা একাজে দক্ষ ছিল।  এট্রুস্কানের দন্ত চিকিৎসকরা প্রথম নকল দাঁতের সারি তৈরি করেছিল। রোমান দন্ত সারিগুলো সাধারণত হাড় বা হাতির দাঁত দিয়ে তৈরি হত। রোমান প্রজাতন্ত্রে এই নকল দাঁতের ব্যাপক চাহিদা ছিল। প্রাচীন রোমান দন্তচিকিৎসকরা সোনার তৈরি দাঁতের সারিও ব্যবহার করতেন।
দাঁতের ব্যথা
সংযোগ=//upload.wikimedia.org/wikipedia/commons/thumb/2/22/Roman_dental_forceps_found_1894_Wellcome_M0013704.jpg/220px-Roman_dental_forceps_found_1894_Wellcome_M0013704.jpg|থাম্ব| প্রাচীন রোমান দন্ত সাঁড়াশি এই অবস্থার কারণে তীব্র ব্যথা অনুভূত হতো। দাঁতের ক্ষয়ের কারণে দাঁতের ব্যথার চিকিৎসা জনপ্রিয় হয়ে উঠেছিল। প্লিনি দ্য এল্ডার তার ন্যাচারাল হিস্ট্রি গ্রন্থে দাঁতের ব্যথার থেরাপি নিয়ে আলোচনা করেছেন। তিনি লিখেছেন যে, রোগীরা তাদের কানে ডাক্তারি ঔষধ ঢেলে দিতেন পারেন। কিছু ওষুধ দাঁতের মাথার একই পাশে কানে ঢেলে দিতো এবং অন্যগুলো উল্টো দিকে ঢেলে দিতো। রোমান সভ্যতায় বুনো পুদিনা হতে প্রতস্তুকৃত মেনথলের প্রস্বাসের মাধ্যমে গ্রহণ অন্যতম একটি চিকিৎসা ছিলো। দাঁতের মাড়িতে অস্ত্রপচারের  জন্য খরগোশের হাড় এবং হরিণের শিংয়ের ছাই ব্যবহার করা হতো।  আরেকটি উদ্ভট চিকিৎসার হলো চাঁদের আলোতে একটি ব্যাঙকে ধরা এবং তার মুখে থুতু পুরে দেওয়া হতো এবং  তারপর ব্যাঙকে ছেড়ে দেওয়া হতো এবং এরফলে মনে করা হতো ব্যাঙটি দাঁতের ব্যথা সাথে নিয়ে যাচ্ছে। রোমান চিকিৎসকরা বিশ্বাস করতেন যে,বদন্ত কৃমি দাঁতের ব্যাথার অন্যতম কারণ।
দাঁত তোলা
রোমান সভ্যতার দন্তচিকিৎসা পেশা সম্পর্কে স্পষ্ট ধারণা নেই। ধারণা করা হয় যে,দাঁতের পদ্ধতিগুলি সম্পাদন করার জন্য প্রশিক্ষিত চিকিৎসা বিশেষজ্ঞ ছিলো। দাঁত তোলা একটি মৌখিক অস্ত্রোপচার। প্রাচীন রোমে, এটি বিশেষজ্ঞদের দ্বারা অনুশীলন করা হতো। এই বিশেষজ্ঞগণ প্রাচীন রোমের অন্য কোন চিকিৎসা পেশার সাথে যুক্ত ছিলেন না। এই অস্ত্রোপচার কোনো সমস্যা ছাড়াই করতে নরমভাবে দাঁত বের করা হতো। এই শারীরিক ঝুঁকি ছাড়া নমনীয়ভাবে দাঁত তোলা সেসময় বিরল ঘটনা ছিল। প্রাচীন সাহিত্যে দাঁত তোলার জন্য আরেকটি প্রক্রিয়া বর্ণনা করা হয়েছে। এই প্রক্রিয়ায়, দাঁতটি হাত দিয়ে দোলানো হতো যতক্ষণ না তা হাতের সাথে উঠে আসে। আরেকটি পদ্ধতি হলো একটি দাঁতের চারপাশের মাড়ি এবং হাড় কাটা এবং তারপর দাঁত বের করে আনা। সেলসাস নামক  একজন রোমান চিকিৎসক সুপারিশ করেছিলেন যে চিকিৎসকদের দাঁতের কাছের হাড় বের করা উচিত। তিনি আরো বলেন, তারা বাচ্চাদের দাঁত যদি প্রাপ্তবয়স্ক দাঁতগুলিকে বাড়তে বাধা না দেয়, তবে তা তোলার প্রয়োজন নেই।
অন্যান্য
প্রাচীন রোমান চিকিৎসা লেখকরা বিশ্বাস করতেন যে, দাঁত শিকড়ের দুর্বলতা বা মাড়ির রোগের কারণে আলগা হয়ে যেতে পারে। এরকম হলে তারা মাড়িকে ছাঁটাই করে এবং তারপর মধু দিয়ে দিয়ে এই চিকিৎসা করতো। পরে দাঁতে ওষুধ বসানো হতো। দাঁতে ব্যথা হলে তা বের করাও হতো। এই পদ্ধতিটি "গোলাকার ক্রমে" দাঁতটিকে "স্ক্র্যাপ" করা হবে এবং তারপরে নিরাপদে না উঠা পর্যন্ত নাড়ানো হতো।
ঠোঁট ও তালু ফাটা
সেলসাস নামক এক বিজ্ঞানী বর্ণনা করেন যে, ঠোঁটে সেলাই এবং ঘর্ষণ লাগানোর মাধ্যমে ঠোঁট ও তালু ফাটা কমানো যেতে পারে। ফ্ল্যাপ নামে পরিচিত অস্ত্রোপচার পদ্ধতি ব্যবহার করে অনেক গুরুতর ত্রুটির চিকিৎসা করা হয়। গ্যালেন নামক একজন রোমান চিকিৎসক মুখের ফাটল সম্পর্কে ধারণা দিয়েছেন। মুখের ফাটলের চিকিৎসার জন্য ত্বককে দাগ দেওয়া এবং চামড়ার বিভিন্ন অংশগুলিকে একত্রিত করার, কলস অপসারণের এবং তারপর সেলাই এবং আঠা দিয়ে প্রক্রিয়াটি শেষ করার পরামর্শ দেন। প্রাচীন রোমানরাও বিশ্বাস করত যে, একটি খারাপ আত্বা ঠোঁট ও তালু ফাটানর মাধ্যমে শিশুদের হত্যা করত।
২০২২ ব্রাসেলস আন্দোলন
২০২২ সালের ২৪ জানুয়ারি বেলজিয়ামের রাজধানী ব্রাসেলসে কোভিড ১৯ সংক্রান্ত কঠোর নীতিমালার বিরুদ্ধে বিক্ষোভ শুরু হয়। ৫০,০০০-এরও অধিক মানুষ সমবেত হলে শহরের নর্ড স্টেশনে থেকে বিক্ষোভ শুরু হয় এবং ইউরোপীয় প্রতিষ্ঠানগুলোর কার্যালয়ের পাশে সাইকামোরেন্টার উদ্যানে গিয়ে শেষ হয়। এর পূর্বে ২৪ জানুয়ারি প্রশাসনের সাথে বিক্ষোভকারীরা দুপুর ২টা পর্যন্ত প্রতিবাদ কর্মসূচির সময় স্থির করেছিল। কিন্তু বেলা ৩টা পর্যন্তও বিক্ষোভ শেষ না হওয়ায় পুলিশ বিক্ষোভকারীদের ছত্রভঙ্গ করতে তৎপরতা শুরু করে। ছত্রভঙ্গের আগে পুলিশ ২৫০ জনকে গ্রেফতার করে এবং হেফাজতে নিয়ে যায়। বিক্ষোভের শেষ পর্যায়ে পুলিশ এবং বিক্ষোভকারীদের মুখোমুখি সংঘর্ষ হয়, যেখানে পুলিশ কাঁদুনে গ্যাস এবং জল কামান ব্যবহার করে।
কিছুসংখ্যক প্রতিবাদকারী আশেপাশের রাস্তায় ছড়িয়ে পড়ে এবং সেখান থেকে গাড়ি, মোটরসাইকেলে অগ্নিসংযোগসহ সরকারি ভবনে আক্রমণ চালায়। এমনকি প্লাস শুমাখারে অবস্থিত ইউরোপীয় পররাষ্ট্র বিষয়ক ইইএএস ভবনও আক্রান্ত হয়।
ফলাফল
ইউরোপিয়ান এক্সটার্নাল অ্যাকশন সার্ভিস টুইটারে তাদের ভবনে হামলার প্রতিবাদ জানায়। ইউরোপীয় ইউনিয়নের পররাষ্ট্রবিষয়ক প্রধান জোসেফ বারেল-ও ঘটনাস্থান পরিদর্শন করেন।
প্রতিক্রিয়া
রাজধানী ব্রাসেলসের বিভিন্ন রাজনৈতিক ব্যক্তিত্বসহ সরকারি কর্মকর্তারা ক্ষয়ক্ষতির জন্য দুঃখ প্রকাশ করেন এবং এ ধরনের ঘটনাকে গণতান্ত্রিক ব্যবস্থার অধীনে মতপ্রকাশের স্বাধীনতার চেতনার পরিপন্থী বলে মন্তব্য করেন।
৪৮২
৪৮২ গ্রেগরীয় বর্ষপঞ্জির একটি সাধারণ বছর।
রোডাসেল
রোডাসেল হল উমিয়া মিউনিসিপ্যালিটির একটি ছোট স্থান যা ভিন্ডেলালভেনের রোডান ঝর্ণার বাইরের দিকে দক্ষিণে অবস্থিত। নিকটস্থ জনসংখ্যা কেন্দ্র হল টাভেলসজো (১০ কিমি), ভিন্ডেলিন (২১ কিমি), ভান্নাস (২৬ কিমি) এবং উমিয়া (৩৮ কিমি)। রোডাসেলের জনসংখ্যা প্রায় ১০০জন। গ্রামের পাশেরদিক দিয়ে ৩৬৩ পাসেস রোড চলে গেছে। রোডাসেল ব্লোমডাল, রোডালিডেন, রোডানাস, ভাস্ট্রা ওভাররোডা, অ্যালগ্লান্ড এবং ওভাররোডা গ্রামের রোডাবিগডেন-এ অবস্থিত। রোডাসেলে একটি প্রাথমিক বিদ্যালয়, গ্যাস স্টেশন, কমিউনিটি সেন্টার, প্রাচীন দোকান, কাঠের মিস্ত্রি, ক্ষুদ্রসংখ্যক ব্যবসায়ী এবং কিছু ফার্ম আছে। রোডাসেলের ভিন্ডালালভেনের হমফোর্সেনের র্যাপেডসমূহ সাদাপানির কায়েকার্স দ্বারা মূল্য নির্ধারিত। গ্রামটি একটি জগিং এবং ক্রস-কান্ট্রি স্কি-এর পথ রয়েছে। সেখানে গ্যাস-স্টেশনের নিকটাবর্তী ইলেকট্রিক বাতিও অবস্থিত। হান্ডসজন (গ্রামটি থেকে ২ কিমি দক্ষিণে) এ স্নানের স্থান অবস্থিত। এছাড়াও স্যান্ডভিকা (সেতুটি থেকে ১ কিমি দক্ষিণে নদীর পূর্বে) তেও অবস্থিত।
প্রশাসনিক জিনিসপত্র
রোডাসেল উমিয়া প্যারিসের মধ্যে অবস্থিত এবং উমিয়ার গ্রামীণ পৌরসভার মধ্যে এবং পরে ১৮৬২ সালে পৌর সংস্কার-এর অন্তর্ভুক্ত ছিল। ১৯৬৫ সালে এই জমি পৌরসভার অন্তর্ভুক্ত হয়, এবং যার ফলে এছাড়াও রোডাসেল, ১৯৭১ সালে উমিয়া শহরে পৌর সংস্কার হয় এবং উমিয়া একটি পৌরসভায় রূপান্তরিত হয়।
যাজকীয় পদ, রিসোর্ট ১৯৬৩ সালে প্যারিস বিচ্ছিন্নতাকামী করতে উমিয়া গ্রামীণ প্যারিশ অধিভুক্ত এবং টাভেলসজো পরিষদের অংশ হয়ে ওঠে।
জনসংখ্যা
#ছোট কেন্দ্র
জলবায়ু
রোডাবিগডেন-এর সর্বোচ্চ ও সর্বনিম্ন গড় তাপমাত্রা, এবং বার্ষিক বৃষ্টিপাত সুন্নানসজোনাস-এর পার্শ্ববর্তী গ্রামের এসএমএইচআই-এর স্টেশন নং ১৪৯১২ থেকে পাওয়া তথ্যর উপর ভিত্তি করে হিসেব করা হয়।
বারদোলি সত্যাগ্রহ
১৯২৮ খ্রিস্টাব্দে ফেব্রুয়ারি মাসের গুজরাটের সুরাট জেলার বারদৌলি তালুকে ১৩ টি স্থানে বল্লভভাই প্যাটেল এর নেতৃত্বে যে কৃষক আন্দোলন সংঘটিত হয়েছিল তা বরদৌলি সত্যাগ্রহ নামে পরিচিত।
বারদৌলি ধর্নামঞ্চে গান্ধিজি । প্রেক্ষাপট : বারদৌলি তালুকে অধিকাংশ জমির মালিক ছিলেন কুনবি পাতিদারেরা,তারা ‘উজালিপরাজ’ বা ‘সাদা মানুষ’ নামে পরিচিত ছিলেন।
এদের জমি চাষ করতো দুর্বল জনগোষ্ঠী ঋণদাসেরা যারা ‘কালিপরাজ’ বা ‘কালো মানুষ’ নামে পরিচিত ছিলেন। এরা মোট জনসংখ্যার ৬০ শতাংশ ছিলেন। উচ্চবর্ণের ‘উজালিপরাজদের’ জমিতে নিম্নবর্ণের ভূমিহীন ‘কালিপরাজ’রা বংশানুক্রমিক ভাবে যে বাধ্যতামূলক শ্রমদান করে শোষণ অত্যাচার এর ধারা মেনে চলত তাকে ‘হালি প্রথা’ বলা হত।
সুরাট ও বারদৌলি তালুকে গান্ধীজীর গঠনমূলক কর্মসূচিতে উদ্বুদ্ধ হয়ে কোন কুনওয়ারজি মেহতা, কল্যাণজী মেহেতা, দয়ালজি দেসাই জনকল্যাণমূলক কর্মসূচি গ্রহণ করেছিলেন। যেমন বিদেশি বস্ত্র বয়কট, মদ্যপান বিরোধী আন্দোলন গড়ে তুলেছিলেন। কালিপরাজদের  অবস্থার উন্নতির জন্য ছটি আশ্রম খোলা হয়েছিল। স্কুল স্থাপন করা হয়। গান্ধীজী ‘কালিপরাজদের’ ‘রানিপরাজ’ বা  ‘অরণ্যের অধিবাসী’ বলে উল্লেখ করেন।অন্যদিকে মেহেতা ভাতৃদ্বয় গড়ে তোলেন ‘পাতিদার যুবক মণ্ডল’।শুধু তাই নয় কালিপরাজদের বেগার খাটানো, মহাজনদের শোষণ, অনগ্রসর শ্রেণির নারীদের ধর্ষণের তীব্র সমালোচনা করা হয়।
এইভাবে বারদৌলি তালুকে মেহেতা ভ্রাতৃদ্বয় জনকল্যাণমুখী কাজের দ্বারা গান্ধীজীর আদর্শ ছড়িয়ে দিতে পেরেছিলেন অন্যদিকে শ্রেণী সমন্বয়ে বজায় রেখেছিলেন।
এমত অবস্থায় হাজার ১৯২৫ খ্রিস্টাব্দে ভয়াবহ বন্যার ফলে বারদৌলি তালুকে ফসল নষ্ট হলে সেখানে দুর্ভিক্ষ দেখা দেয়। অথচ সরকার প্রথমে ৩০ শতাংশ পরে তা পরিবর্তিত করে ২১.৯৭ শতাংশ অর্থাৎ ২২ শতাংশ কর বৃদ্ধি করে। মূল্য রাশ পাওয়ায় পাতিদার কৃষকেরা আরও বিপাকে পড়ে গিয়েছিল।
এই অবস্থায় মেহেতা ভ্রাতৃদ্বয় বল্লভভাই প্যাটেল কে এই কর বৃদ্ধির বিরুদ্ধে আন্দোলনের নেতৃত্ব দেবার আহ্বান জানান। এবং আন্দোলনের হাতিয়ার হিসেবে খাজনা বন্ধের কথা বলেন।
হাজার ১৯২৭ সালে সেপ্টেম্বর মাসে পাতিদার সম্মেলনে গান্ধী এবং প্যাটেল এর উপস্থিতিতে সরকারকে রাজস্ব না দেওয়ার সিদ্ধান্ত গৃহীত হয়।
সরকার আন্দোলনকারীদের জমি ও গবাদিপশু বাজেয়াপ্ত করে ও আন্দোলন দমাতে পারেনি। উপরন্তু কালিপরাজদের কিছু সুযোগ-সুবিধা দিয়ে কাছে টানতে বা বিভেদ সৃষ্টি করতে ব্যর্থ হয়।
প্যাটেল ও অন্যান্য নেতৃবৃন্দ আবেদন-নিবেদন, ভজন, ভক্তিগীতি, ধর্মীয় আবেগ এর মাধ্যমে সর্বস্তরের কৃষকদের ঐক্যবদ্ধ এবং উদ্দীপ্ত করতে চেয়েছিলেন।
আঞ্চলিক ও সর্বভারতীয় পত্র-পত্রিকা গুলিতে বারদৌলি সত্যাগ্রহ নিয়ে ব্যাপক লেখালেখি শুরু হয়। গান্ধীজী স্বয়ং ‘ইয়ং ইন্ডিয়া’ ও ‘নবজীবন’ পত্রিকায় এই আন্দোলন নিয়ে প্রচার চালান।
আমেদাবাদের বস্ত্র কারখানার শ্রমিকেরা বারদৌলি আন্দোলনকারীদের স্বপক্ষে এগিয়ে আসেন প্রায় তেরোশো টাকা চাঁদা তুলে দেন। এইসময় কমিউনিস্ট পরিচালিত গিরনি কামগড় ইউনিয়নের নেতৃবৃন্দ বারদৌলি আন্দোলনকারীদের সঙ্গে যোগাযোগ শুরু করেন। এতে সরকার বৃহত্তর আন্দোলনের আশঙ্কায় শঙ্কিত হয়ে পড়ে।
ফলত লর্ড উইলিংডন পুলিশ ও মিলিটারি পাঠানোর সিদ্ধান্ত থেকে সরে এসে তদন্ত কমিটি গঠন করেন এবং কৃষকদের বাজেয়াপ্ত জমি ফেরত দিয়ে দেন।
অবশেষে ‘ব্লুমফিল্ড ম্যাক্সওয়েল কমিটি’ খাজনার হার কমিয়ে 6.০৩ শতাংশ করে।অর্থাৎ পরিশেষে বারদৌলি সত্যাগ্রহের জয়ী হয়। বৈশিষ্ট্যঃ
১) হিন্দু মুসলমান ঐক্য : হিন্দু কৃষকরা প্রভুর নামে মুসলিম কৃষকরা খোদার নামে শপথ নিতো। গীতা পাঠ হতো কবীরের ভজন গাওয়া হতো।
গুরুত্ব :
১) আঞ্চলিক আন্দোলন থেকে সর্বভারতীয় পরিচিতি লাভ :বারদৌলি সত্যাগ্রহ নিয়ে আঞ্চলিক এবং সর্বভারতীয় সংবাদপত্রে ব্যাপক প্রচার একে সর্বভারতীয় পরিচিতি এবং মর্যাদা দান করেছিল।
২) কংগ্রেসের পুনরুত্থান :অসহযোগ আন্দোলনের ব্যর্থতার পর বারদৌলি সত্যাগ্রহ আন্দোলন কে ভর করে জাতীয় কংগ্রেস পুনরায় স্বমহিমায় নিজের শক্তি এবং মর্যাদা কে পুন:প্রতিষ্ঠা করেছিল। বলা ভালো আইন অমান্য আন্দোলনের ভিত্তিভূমি তৈরি করেছিল বারদৌলি সত্যাগ্রহ।
৪)গান্ধীজীর পুনরুত্থান : গান্ধীজীর কাছে বারদৌলি সত্যাগ্রহ কোন স্থানীয় সত্যাগ্রহ’ ছিল না বরং জুডিথ ব্রাউনের ভাষায় “a crucial demonstration of the road to Swaraj”।অসহযোগ সত্যাগ্রহের ব্যর্থতা স্মৃতিকে ভুলিয়ে গান্ধীজীকে পুনরায় স্বমহিমায় আন্দোলনের মূল স্রোত এনেছিল বারদৌলি সত্যাগ্রহ।
থাম্ব|280x280পিক্সেল|১৯২৮ সালে বারদৌলি সত্যাগ্রহের সময় [[মোহনদাস করমচন্দ গান্ধী|গান্ধীজীর সাথে বল্লভভাই প্যাটেল]] ১৯২৮ সালে গুজরাটের বারদোলি তালুকে যে সত্যাগ্রহ আয়োজন করা হয়েছিল, তাকে বারদৌলি সত্যাগ্রহ বলা হয়। এটি ভারতের স্বাধীনতা আন্দোলনের গুরুত্বপূর্ণ অংশ। বল্লভভাই প্যাটেল সত্যাগ্রহটির নেতৃত্ব  দিয়েছিলেন, এবং সত্যাগ্রহটি সফল হয়াতে তিনি স্বাধীনতা আন্দোলনের একজন প্রধান নেতা হিসেবে গণ্য হন।
গুজরাটি ব্রেইল
গুজরাটি ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।
বর্ণমালা
বর্ণমালাসমূহ নিম্নরূপ।
দুটি যুক্তবর্ণ,
কোডসমূহ
বিরামচিহ্ন
Bharati Braille দেখুন
হাস্যরস
সকল বয়স এবং সংস্কৃতির মানুষের মাঝেই রসবোধ আছে। বেশিরভাগ মানুষ হাস্যরস অনুভব করতে পারে -- আনন্দিত হয়, মজাদার কিছুতে মৃদু অথবা অট্টহাসি হাসে -- এবং সেজন্য তাদের রসবোধ আছে বলে মনে করা হয়। যে যুক্তিবাদী মানুষটার রসবোধ নেই সে এসব আচরণকে অনির্বচনীয়, অদ্ভুত এমনকি অসঙ্গতও মনে করতে পারে। যদিও শেষতক ব্যক্তিগত পছন্দ দ্বারাই রসবোধ নির্ধারিত হয়, একজন ব্যক্তি কোনও কিছুতে কতটুকু রস খুঁজে পায় তা নির্ভর করে কয়েকটি উপাদানের উপর যার মধ্যে আছে ভৌগোলিক অবস্থান, সংস্কৃতি, মানসিক পরিপক্বতা, শিক্ষার স্তর, বুদ্ধি এবং ঘটনার প্রসঙ্গ। উদাহরণস্বরূপ, ছোট ছেলেমেয়েরা পাঞ্চ অ্যান্ড জুদি পুতুল নাচ অথবা টম অ্যান্ড জেরি রঙ্গচিত্র এর মত চরকিবাজি দেখে আনন্দ পেতে পারে যাদের শারীরিক প্রকৃতি তাদের কাছে গ্রহণযোগ্য। অপরপক্ষে, ব্যঙ্গধর্মী রচনার মত অধিক বিচারবুদ্ধিসম্পন্ন রসবোধের জন্য প্রয়োজন তার সামাজিক অর্থ এবং ঘটনার বোধশক্তি, এবং সেজন্য অধিক মানসিক পরিপক্ব শ্রোতাদের তা আকৃষ্ট করে।
মতবাদসমূহ
রসবোধের সামাজিক ক্রিয়া সম্পর্কে বিভিন্ন মতবাদ রয়েছে। রসবোধের অস্তিত্বের কারণ খোঁজা সম্পর্কে প্রভাবশালী মতবাদগুলোর মধ্যে রয়েছে মনোবিদ্যাগত মতবাদ, যার বেশিরভাগটা মনে করে রসবোধ-প্রবৃত্ত ব্যবহার অনেক স্বাস্থ্যকর; আধ্যাত্মিক মতবাদ, যেখানে রসবোধকে সৃষ্টিকর্তা থেকে পাওয়া উপহার হিসেবে বিবেচনা করতে পারে; এবং সেসব মতবাদ যেগুলো ঠিক একটি রহস্যময় অভিজ্ঞতার মত রসবোধকে একটা ব্যাখ্যাতীত রহস্য বলে মনে করে।
পিটার ম্যাকগ্রো এর দেয়া ক্ষতিকর-লঙ্ঘন মতবাদ রসবোধের অস্তিত্ব ব্যাখ্যা করতে চেষ্টা করে। মতবাদটি বলে "রসবোধের উৎপত্তি তখনি হয় যখন মনে হয় কোনোকিছু নিয়মবিরুদ্ধ, বিচলিত অথবা হুমকিস্বরূপ, কিন্তু একই সাথে সঠিক, গ্রহণযোগ্য এবং নিরাপদ"। সামাজিক মিথস্ক্রিয়ার মত অপ্রতিভ, অস্বস্তিকর অথবা অস্বচ্ছন্দ অনুভূতি দূর করার মাধ্যমে রসবোধকে সামাজিক মিথস্ক্রিয়ায় খুব সহজেই যুক্ত করার একটি পদ্ধতি হিসেবে ব্যবহার করা যায়।
অন্য অনেকেই বিশ্বাস করে "রসবোধের যথাযথ ব্যবহার সামাজিক মিথস্ক্রিয়া সহজতর করে"।